Ewan McGregor

Ewan Gordon McGregor (s. 31. maaliskuuta 1971 Perth, Skotlanti) on skotlantilainen näyttelijä.

 Ura 
McGregor opiskeli näyttelemistä Kirkcaldy College of Technologyssa ja Guildhall School of Music and Dramassa, josta hän valmistui vuonna 1992. Opintojensa jälkeen hän esiintyi kahdessa vuonna 1993 ensiesitetyssä television minisarjassa, Dennis Potterin kirjoittamassa kuusiosaisessa, Suezin kriisin aikaan sijoittuvassa musikaalikomediassa Lipstick on Your Collar, jota esitti Channel 4, ja Stendhalin romaaniin Le Rouge et le Noir perustuvassa neliosaisessa, 1800-luvun Ranskaan sijoittuvassa draamasarjassa Scarlet and Black, jota esitti BBC Two. Ensimmäisen elokuvaroolinsa hän teki Bill Forsythin ohjaamassa draamakomediassa Ollaan ihmisiksi, jonka pääroolia esitti Robin Williams. 

Vuonna 1994 McGregor esiintyi Danny Boylen ohjaamassa elokuvassa Shallow Grave – murhaleikki ja vuonna 1996 hän teki kansainvälisen läpimurtonsa esitettyään heroiiniriippuvaista Mark Rentonia saman ohjaajan elokuvassa Trainspotting. McGregorin ja Boylen yhteistyö jatkui vielä elokuvassa Epätavallista elämää vuonna 1997. Hänet palkittiin kaikista kolmesta Boylen kanssa tekemästään elokuvasta Empire-lehden jakamalla parhaan brittiläisen miesnäyttelijän palkinnolla, minkä lisäksi BAFTA-järjestön Skotlannin osasto palkitsi hänet parhaan miespääosan palkinnolla suorituksestaan Trainspottingissa. Myöhemmin Empire-lehti on palkinnut hänet parhaana brittiläisenä miesnäyttelijänä myös suorituksestaan elokuvamusikaalissa Moulin Rouge!, minkä lisäksi hän on saanut lehden ikonipalkinnon (Empire Icon Award) vuonna 2008, ja Skotlannin BAFTA parhaasta skotlantilaisen elokuvan miespääosasta suorituksestaan elokuvassa Nuori Adam.      

Ewan McGregorin ehkä merkittävimmät esiintymiset olivat Star Wars -elokuvasarjan kolmessa ensiosassa. McGregor näytteli nuorta Obi-Wan Kenobia elokuvissa Pimeä uhka (1999), Kloonien hyökkäys (2002) sekä Sithin kosto (2005).

McGregor sai Baz Luhrmannin ohjaamasta Moulin Rouge! -elokuvasta, jossa esitti nuorta runoilijaa Christiania, myös muun muassa European Film Awardin ja Golden Satellite Awardin. Lisäksi hän oli ehdolla muun muassa Golden Globe -palkinnon saajaksi. Eniten lipputuloja elokuvista, joissa McGregor on esiintynyt, ovat tuottaneet vuosien 1999, 2002 ja 2005 Tähtien sota -elokuvat, joissa hän esittää Obi-Wan Kenobia. Edellä mainittujen lisäksi hänen menestyneitä elokuviaan ovat muun muassa Ron Howardin ohjaama Enkelit ja demonit vuodelta 2009 ja Roman Polańskin ohjaama The Ghost Writer vuodelta 2010, josta hänet palkittiin Euroopan elokuva-akatemian European Film Awardilla sarjassa paras miespääosa.             

McGregor on näytellyt elokuvien ja televisiosarjojen lisäksi myös teatterissa. Hän on esiintynyt muun muassa Lontoon West Endillä esitetyssä näytelmässä Little Malcolm and His Struggle Against The Eunuchs vuonna 1999 ja musikaalissa Guys and Dolls vuonna 2005. Hän sai suorituksestaan Guys and Dollsissa Laurence Olivier -palkintoehdokkuuden sarjassa paras miespääosa musikaalissa.

 Moottoripyöräharrastus ja Unicef-toiminta 
McGregor on nuoruudestaan lähtien ollut innokas moottoripyöräilijä. Vuonna 2004 hän kiersi moottoripyörällä maapallon ympäri ystävänsä Charley Boormanin ja kuvaaja Claudio von Plantan kanssa. Matka alkoi Lontoosta ja reitti kulki Itä-Euroopan kautta Venäjälle, Kazakstaniin, Mongoliaan, Kanadaan ja Yhdysvaltoihin. McGregor kirjoitti matkastaan kirjan Long Way Round, ja matkasta on tehty myös televisiosarja Tien päällä Ewan McGregor.

Vuonna 2007 McGregor teki saman ryhmän kanssa moottoripyörämatkan Pohjois-Skotlannin John o' Groatsista Etelä-Afrikan Kapkaupunkiin. Aiemman matkan tapaan siitä kirjoitettiin kirja, nimeltään Long Way Down ja tehtiin televisiosarja.      

McGregor on myös aktiivinen Unicefin toiminnan puolestapuhuja, ja hän on vieraillut hyvän tahdon lähettiläänä useissa Unicefin avustuskohteissa muun muassa kehitysmaissa.

 Perhe 

McGregor avioitui vuonna 1996 ranskalaisen Eve Mavrakisin kanssa. Heillä on neljä lasta: vuosina 1996 ja 2001 syntyneet tyttäret, vuonna 2006 Mongoliasta nelivuotiaana adoptoitu tytär sekä vuonna 2011 syntynyt nuorimmainen tytär. Pariskunta muutti erilleen toukokuussa 2017, ja tammikuussa 2018 he hakivat avioeroa. McGregor seurustelee lehtitietojen mukaan näyttelijä Mary Elizabeth Winsteadinin kanssa. Ewanin ja Maryn suhde johti edellä mainittuun avioeroon.

 Filmografia 

 Elokuvat 
Elokuvat Vuosi Suomenkielinen nimi Alkuperäinen nimi Rooli Muuta1994  Ollaan ihmisiksi  Being Human (1994 film)  Alvarez  Shallow Grave – murhaleikki  Shallow Grave  Alex Law 1995  Suuri aalto  Blue Juice  Dean Raymond 1996 Trainspotting  Mark RentonThe Pillow Book  Jerome 	Emma  Frank Churchill 	 Suu messingillä  Brassed Off  Andy Barrow 	1997  Yövartija  Nightwatch  Martin Bells  Käärmeen suudelma  The Serpent's Kiss  Meneer Chrome 	 Epätavallista elämää  A Life Less Ordinary  Robert Lewis 	1998 Velvet Goldmine  Curt Wild  Laululintu  Little Voice  BillyDesserts  Stroller  Lyhytelokuva	1999  Star Wars: Episodi I – Pimeä uhka  Star Wars Episode I: The Phantom Menace  Obi-Wan Kenobi  Pörssipeluri  Rogue Trader  Nick Leeson 	 Pimeä pakkomielle  Eye of the Beholder  The Eye 	2000 Nora  James Joyce 	2001 Moulin Rouge!  Christian Isku Mogadishuun  Black Hawk Down  John Grimes 2002  Star Wars: Episodi II – Kloonien hyökkäys  Star Wars Episode II: Attack of the Clones  Obi-Wan KenobiSolid Geometry  Phil  lyhytelokuva2003  Vähät rakkaudesta  Down with Love  Catcher Block 	Nuori Adam  Young Adam  Joe Taylor Faster  kertoja (äänirooli)Big Fish  Edward Bloom nuorena 2005 Robots  Rodney Copperbottom (äänirooli) Star Wars: Episodi III – Sithin kosto  Star Wars Episode III: Revenge of the Sith  Obi-Wan Kenobi 	Valiant  Valiant (äänirooli)The Island  Lincoln Six Echo/Tom Lincoln Stay  Sam Foster 	2006  Alex Rider & Stormbreaker  Stormbreaker  Ian Rider Scenes of a Sexual Nature  Billy Beatrix Potter – taiteilijaelämää  Miss Potter  Norman Warne 	2007 Cassandra’s Dream  Ian Blane 2008 Incendiary  Jasper Black Petollinen suhde  Deception  Jonathan McQuarry 2009  Enkelit ja demonit  Angels & Demons  Camerlengo Patrick McKenna I Love You Phillip Morris  Phillip Morris 	 Vuohia tuijottavat miehet  The Men Who Stare at Goats  Bob Wilton Amelia  Gene Vidal 	2010 The Ghost Writer  The Ghost  Nanny McPhee ja suuri pamaus  Nanny McPhee and the Big Bang  Rory Green Jackboots on Whitehall  Chris (äänirooli)Beginners  Oliver 2011 Perfect Sense  Michael Fastest  kertojaHaywire  Kenneth2012  Rakkaudesta, unelmista ja kaloista  Salmon Fishing in the Yemen  Alfred Jones Selviytyminen  The Impossible  Henry2013 Jack the Giant Slayer  Elmont 	 Perhe – August: Osage County  August: Osage County  Bill Fordham2014 Son of a Gun  Brendan Lynch Jane Got a Gun  John Bishop Miljoona tapaa kuolla lännessä  A Million Ways to Die in the West  Cowboy  cameo2015 Mortdecai  Alistair Martland Last Days in the Desert  Jeesus/SaatanaMiles Ahead  Dave BrillStar Wars: The Force Awakens  Obi-Wan Kenobi (äänirooli)  cameo (kreditoimaton) 2016 Our Kind of Traitor   Peregrine "Perry" Makepeace American Pastoral  Seymour "Swede" Levov  myös ohjaaja2017  Beauty and the Beast – Kaunotar ja hirviö  Beauty and the Beast  LumièreT2 Trainspotting  Mark Renton2018  Risto Reipas ja Nalle Puh  Christopher Robin  Risto ReipasZoe  Cole 2019 Doctor Sleep  Danny Torrance 2019 Star Wars: The Rise of Skywalker  Obi-Wan Kenobi (äänirooli)  cameo 2020 Birds of Prey  Roman Sionis / Black Mask 2021 The Birthday Cake  Isä Kellysmall 2022 Pinocchio  Heinäsirkka (äänirooli)

 Televisiosarjat 
Televisiosarjat Vuosi Suomenkielinen nimi Alkuperäinen nimi Rooli1993  Huulipunaa kauluksessa  Lipstick on Your Collar  Mick Hopper Scarlet and Black  Julien Sorel 1995 Kavanagh QC  David Robert Armstrong 1996 Karaoke  nuori mies Kauhua kryptasta  Tales from the Crypt  Ford1997  Teho-osasto  ER  Duncan Stewart 2002 The Polar Bears of Churchill with Ewan McGregor oma itsensä (dokumentti)	2004  Tien päällä Ewan McGregor  Long Way Round  2007 Long Way Down  2010 The Battle of Britain  2012 Ewan McGregor: Cold Chain Mission  Bomber Boys 2013 The Corrections  Chip Lambert Hebrides: Islands on the Edge  kertoja (dokumentti)  2015 Doll & Em  Ewan2016 Highlands: Scotland's Wild Heart  kertoja (dokumentti) 2017 Fargo  Emmit Stussy / Ray Stussy / Tiedemies 2020 Long Way Up  Oma itsensä (dokumentti) 2022 Obi-Wan Kenobi  Obi-Wan Kenobi 2024 A Gentleman in Moscow  Rostov

 Lähteet 

 Aiheesta muualla 



Luokka:Skotlantilaiset näyttelijät
Luokka:Vuonna 1971 syntyneet
Luokka:Elävät henkilöt
Luokka:Seulonnan keskeiset artikkelit